Document ID: 31999R0859

ΚΑΝΟΝΙΣΜΟΣ (ΕΚ) αριθ. 859/1999 ΤΟΥ ΣΥΜΒΟΥΛΙΟΥ
της 22ας Απριλίου 1999
για τροποποίηση του κανονισμού (ΕΟΚ) αριθ. 1442/88 σχετικά με τη χορήγηση, για τις αμπελουργικές περιόδους 1988/89 μέχρι 1998/99, πριμοδοτήσεων για οριστική εγκατάλειψη αμπελουργικών εκτάσεων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής(1),
τη γνώμη του Ευρωπαϊκού Κοινοβουλίου(2),
τη γνώμη της Οικονομικής και Κοινωνικής Επιτροπής(3),
τον κανονισμό (ΕΟΚ) αριθ. 1442/88 του Συμβουλίου, της 24ης Μαΐου 1988, σχετικά με τη χορήγηση, για τις αμπελουργικές περιόδους 1988/89 μέχρι 1998/99, πριμοδοτήσεων για οριστική εγκατάλειψη αμπελουργικών εκτάσεων(4),
Εκτιμώντας:
ότι, κατόπιν της σοβαρής κρίσης υπερπαραγωγής που αντιμετωπίζει η περιοχή παραγωγής του cognac στη γαλλική περιοχή Charentes και εν αναμονή της θέσπισης της μεταρρύθμισης της κοινής αμπελοοινικής αγοράς, θα πρέπει, προκειμένου να διευκολυνθεί όσο το δυνατόν περισσότερο η προσφυγή στο εν λόγω μέτρο στην περιοχή αυτή, να καθοριστεί νέα προθεσμία υποβολής αιτήσεων για τη χορήγηση της πριμοδότησης οριστικής εγκατάλειψης αμπελουργικών εκτάσεων, διατηρώντας συγχρόνως την προθεσμία για την εκρίζωση·
ότι θα πρέπει να τροποποιηθεί ανάλογα ο κανονισμός (ΕΟΚ) αριθ. 1442/88,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 του κανονισμού (ΕΟΚ) αριθ. 1442/88, προστίθεται η ακόλουθη παράγραφος: "7. Για την περίοδο 1998/99 για την περιοχή Charentes:
- η ημερομηνία λήξης της προθεσμίας που αναφέρεται στην παράγραφο 1 για την υποβολή των αιτήσεων χορήγησης της πριμοδότησης, καθορίζεται στις 31 Μαρτίου 1999,
- η ημερομηνία λήξης της προθεσμίας για την εκρίζωση που αναφέρεται στην παράγραφο 2 καθορίζεται στις 15 Μαΐου 1999".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 22 Απριλίου 1999.

Labels: 6